Hämeen latualue kouluttaa

Maastopyöräily tutuksi kurssi Lopella

lauantaina 21.5.2016

Maastopyöräily tutuksi kurssi järjestetään Lopella Suomen Ladun, Hämeen latualueen ja Lopen Samoojien yhteistoteutuksella. Lopelta löytyvät merkityt maastopyöräilyreitit ja vaihtelevat maastot.

Tapahtumakeskuksena palvelee Samoojien tukikohta Kalamaja, osoite on Hirvenharjuntie 129. Opastus Kantatie 54 tapahtumapaikalle.

Suomen Latu tuo kurssille 10–12 maastopyörää sekä kouluttajat. Lajiin tutustuminen kestää 2,5–3 tuntia. Opetus tapahtuu ryhmänä.

Jos kurssilaisia ilmoittautuu runsaasti, järjestetään kaksi opetussessiota, siten että ensimmäinen lajiin tutustuminen käynnistyy klo 10 ja toinen klo 14. Toivotaan, että kurssille ilmoittautuneilla on myös omia maastopyöriä käytössä, jolloin saadaan opetusryhmä/ryhmät suuremmiksi.

Aikataulusta

klo 9.30 alkaen tervetuliaiskahvit

klo 10–13 lajiin tutustuminen ryhmänä ja palaute kurssiin osallistuneilta

n. klo 13.15 keittolounas, yhteinen ruokailu molemmille ryhmille

Tarvittaessa toisen ryhmän lajiin tutustuminen toteutetaan klo 14–17

Kurssi toteutetaan Hämeen latualueen koulutusmäärärahalla. Osallistujille lounas ja muut tarjoilut 10 euroa, joka maksetaan tapahtumapaikalla.

Ilmoittautuminen

Ilmoittautuminen tapahtuu ennakkoon viimeistään maanantaina 9.5.2016 sähköpostiini

sisko.keskitalo@pp.inet.fi

Seuraavat tiedot ovat tärkeitä

* tarvitsetko lainapyörän (pyöriä on lainattavissa 10–12)
* osallistujan nimi ja paikkakunta
* sähköpostiosoite, lisätietojen antamista varten
* puhelinnumero

Odotamme innolla kurssin/kurssien toteutumista ja innostuksen lisäämistä lajia kohtaan.

Tapaamisiin Lopen upeissa ja vaihtelevissa maastoissa pyöräilyreiteillä!

Sisko Keskitalo

Lopen Samoojat, puheenjohtaja

p. 040 8284735